《汉武》
清代·章在兹

调遣天兵地月支，蒲萄新发上林枝。初闻使者巡三辅，又命将军号贰师。

越巂楼船通属国，朔方烽火照征旗。羽林无数孤儿在，独向高台泣望思。

作者简介：字素文，江南吴县人。顺治丁酉副榜。○我吴操选政莫盛于杨忠文公之《同风》，素文先生继之，每一部成，其序文文目，老媪仆人匿而不出，坊间演剧，予金始付之，此吴中佳话也。事载《质亡集》中。